Author: Vavro

Príloha č. 15

UZNESENIE VLÁDY SLOVENSKEJ REPUBLIKY
č. 400
z 2. mája 2007

k návrhu účasti delegácie Slovenskej republiky na 96. zasadnutí Generálnej konferencie Medzinárodnej organizácie práce 30. mája 2007 až 15. júna 2007 v Ženeve

Číslo materiálu: | 7657/2007
Predkladateľ: | ministerka práce, sociálnych vecí a rodiny
Vláda
A.	súhlasí 
A.1.	s účasťou delegácie SR na 96. zasadnutí Generálnej konferencie Medzinárodnej organizácie práce v Ženeve od 30. mája 2007 do 15. júna 2007 (ďalej len „konferencia“) v trojstrannom zložení,
A.2.	s návrhom zloženia delegácie za vládu a postupom delegácie SR na konferencii,
A.3.	s návrhom stanoviska vlády k programu a navrhovaným záverom konferencie,
A.4.	s účasťou ministerky práce, sociálnych vecí a rodiny so sprievodom na konferencii;
B.	vymenúva
B.1.	delegáciu za vládu:
Emíliu Kršíkovú 
štátnu tajomníčku Ministerstva práce, sociálnych vecí a rodiny SR
za vedúcu delegácie – delegátku,
Antona Pintera
mimoriadneho a splnomocneného veľvyslanca a Stáleho predstaviteľa SR pri OSN a iných medzinárodných organizáciách v Ženeve 
za zástupcu vedúcej delegácie – delegáta,
Miloslava Hetteša 
generálneho riaditeľa sekcie medzinárodných vzťahov Ministerstva práce, sociálnych vecí a rodiny SR
za poradcu k prvému bodu programu konferencie,
Noru Šeptákovú 
prvú tajomníčku Stálej misie SR pri OSN a iných medzinárodných organizáciách v Ženeve, s postavením a úlohami v súlade s čl. 2 ods. 3 písm. g) Rokovacieho poriadku konferencie (tajomníčka delegácie)
za poradcu k druhému bodu programu konferencie,
Borisa Vavra 
štátneho radcu, odbor záležitostí EÚ a medzinárodnoprávnych vzťahov Ministerstva práce, sociálnych vecí a rodiny SR
za poradcu k tretiemu bodu programu konferencie,
Annu Vojnárovú 
zástupkyňu riaditeľky odboru pracovných vzťahov Ministerstva práce, sociálnych vecí a rodiny SR
za poradca k štvrtému bodu programu konferencie,
Juraja Džupu 
riaditeľa odboru záležitostí EÚ a medzinárodnoprávnych vzťahov Ministerstva práce, sociálnych vecí a rodiny SR
za poradcu k piatemu bodu programu konferencie,
Máriu Janušovú 
generálnu riaditeľku sekcie práce Ministerstva práce, sociálnych vecí a rodiny SR
za poradcu k šiestemu bodu programu konferencie,
Máriu Buchtovú 
riaditeľku odboru pracovných vzťahov Ministerstva práce, sociálnych vecí a rodiny SR
za alternáta poradcu k šiestemu bodu programu konferencie,
B.2.	delegáciu SR za zamestnávateľov na základe nominácie členov delegácie zo strany Republikovej únie zamestnávateľov a Asociácie zamestnávateľských zväzov a združení SR v zložení 1 delegát a 4 poradcovia:
Juraja Borgulu 
Republiková únia zamestnávateľov – delegát,
Juraja Kiripolského 
Republiková únia zamestnávateľov – poradca – určený k piatemu bodu programu konferencie,
Ladislava Holazu 
Republiková únia zamestnávateľov – poradca – určený k šiestemu bodu programu konferencie,
Štefana Petkaniča 
Asociácia zamestnávateľských zväzov a združení SR – poradca – určený k štvrtému bodu programu konferencie,
Violu Kromerovú 
Asociácia zamestnávateľských zväzov a združení SR – poradkyňa – určená k tretiemu bodu programu konferencie,
B.3.	delegáciu SR za zamestnancov (pracovníkov) na základe nominácie členov delegácie zo strany Konfederácie odborových zväzov SR v zložení 1 delegát a 4 poradcovia:
Miroslava Gazdíka 
prezidenta Konfederácie odborových zväzov SR – delegát,
Evu Mešťanovú 
riaditeľku odboru medzinárodných vzťahov a protokolu Konfederácie odborových zväzov SR – náhradníčku delegáta a poradkyňu – určenú k tretiemu bodu programu konferencie,
Miloša Zuziaka 
odborový zväz poľnohospodárov – poradca – určený k štvrtému bodu programu konferencie,
Margitu Döményovú 
poradkyňu Konfederácie odborových zväzov SR – určenú k piatemu bodu programu konferencie,
Dušana Barčíka 
poradcu a experta Konfederácie odborových zväzov SR – určeného k šiestemu bodu programu konferencie;
C.	ukladá
členom vládnej časti delegácie SR
C.1.	zabezpečiť, aby schválený postup delegácie SR a schválené stanovisko vlády k programu a záverom konferencie slúžili ako záväzná inštrukcia,
ministerke práce, sociálnych vecí a rodiny 
C.2.	vystaviť a zaslať poverovacie listiny členov delegácie SR na konferenciu
	do 15. mája 2007 
C.3.	predložiť na rokovanie vlády správu o priebehu a výsledkoch konferencie s návrhom príslušných opatrení
	do 30. novembra 2007
D.	berie na vedomie, že
D.1.	náklady – cestovné výdavky a výdavky spojené s pobytom na konferencii časti delegácie SR za zamestnávateľov, ako aj časti delegácie SR za zamestnancov sa hradia z finančných prostriedkov člena Medzinárodnej organizácie práce; Slovenská republika je členom Medzinárodnej organizácie práce ako štát, a preto sa uvedené náklady v tomto prípade hradia z finančných prostriedkov kapitoly rozpočtu Ministerstva práce, sociálnych vecí a rodiny SR v súlade s čl. 13 ods. 2 písm. a) Ústavy Medzinárodnej organizácie práce,
D.2.	náklady – cestovné výdavky a výdavky spojené s pobytom delegátov (náhradných delegátov, poradcov, alternátov) vládnej časti delegácie SR hradí príslušné ministerstvo alebo ústredný orgán štátnej správy SR podľa toho, ku ktorému ministerstvu alebo ústrednému orgánu štátnej správy SR je vymenovaný vládny delegát (náhradný delegát, poradca, alternát) v služobnom alebo obdobnom vzťahu.
Vykoná: 	ministerka práce, sociálnych vecí a rodiny 
Na vedomie: 	prezident Republikovej únie zamestnávateľov
prezident Asociácie zamestnávateľských zväzov a združení SR
prezident Konfederácie odborových zväzov SR